Καποντιμόντε (Ιταλία)

Το Καποντιμόντε είναι ιταλικό χωριό 1.694 κατοίκων, το οποίο βρίσκεται στην επαρχία του Βιτέρμπο, στο Λάτιο και απέχει σχεδόν 25 χμ από την πόλη του Βιτέρμπο.

Γεωγραφία 
Η πόλη βρίσκεται στο ακρωτήριο της λίμνης Μπολσένα, που σχηματίστηκε πριν από 300.000 χρόνια μετά από την κατάρρευση της καλντέρας μερικών ηφαιστείων που ανήκουν στην οροσειρά Βολσίνι.  

Ένα από τα πιο χαρακτηριστικά σημεία του Καποντιμόντε είναι μια μεγάλη παραλία με ηφαιστειακή άμμο, πλαισιωμένη από μικρούς ιταλικούς κήπους. 

Η περιοχή του Καποντιμόντε περιλαμβάνει το μεγάλο προϊστορικό και ετρουσκικό κέντρο του Βιζέντζο καθώς και το νησί Βιζεντίνα.

Κλίμα 
 Κλιματική ταξινόμηση: ζώνη D, 2014 GR/G 

Στην περιοχή υπάρχει ένας μετεωρολογικός σταθμός, χάρη στον οποίο είναι δυνατή η παρακολούθηση του καιρού της περιοχής.

Μνημεία και μέρη ενδιαφέροντος

Θρησκευτικά κτίρια 
 Εκκλησία της Κοιμήσεως της Θεοτόκου (πλατεία Ρόκκα), ενοριακή εκκλησία
 Εκκλησία του Αγίου Κάρλου 
 Εκκλησία του Αγίου Ρόκκου 
 Εκκλησία της Παναγίας της Βοήθειας (νεκροταφείο) 
 Εκκλησία των Αγίων Ιακώβου και Χριστοφόρου (νησί Βιζεντίνα)
 Εκκλησία του Αγίου Αγαπητού (όρος Βιζέντζο)

Κοινωνία

Δημογραφική εξέλιξη

Πολιτισμός

Εκδηλώσεις 

 Ο πολιούχος του Καποντιμόντε είναι o Άγιος Σεβαστιανός, που γιορτάζεται στις 20 Ιανουαρίου. Δεδομένου ότι ο Άγιος τιμάται ως προστάτης της δημοτικής αστυνομίας, στις 20 Ιανουαρίου συγκεντρώνεται στο χωριό ένας μεγάλος αριθμός δημοτικών αστυνομικών, για την κατάθεση στεφάνων. Ο προστάτης του χωριού είναι ο Άγιος Ρόκκος, η γιορτή του οποίου πέφτει στις 16 Αυγούστου και γιορτάζεται με πυροτεχνήματα στη λίμνη αργά το βράδυ της παραμονής.
 Η γιορτή του Αγίου Αντωνίου του Ηγουμένου είναι στις 17 Ιανουαρίου, η οποία σύμφωνα με την παράδοση περιλαμβάνει την ευλογία των ζώων. Πραγματοποιείται το έθιμο της φωτιάς του Αγίου Αντωνίου και μοιράζονται μπρουσκέτες με τοπικό λάδι της πρόσφατης σοδειάς. 
 Η γιορτή της Παναγίας των Ευχαριστιών λαμβάνει χώρα τη δεύτερη Κυριακή μετά το Πάσχα.
 Λιτανεία της Αγίας Δωρεάς κατά την οποία στρώνουν λουλούδια στους δρόμους.

Τοπική κουζίνα 

 Το πιάτο του Καποντιμόντε είναι ο κορήγονος, ψάρι που ενδημεί στην κοντινή λίμνη. Στις αρχές Αυγούστου στις όχθες της λίμνης στήνονται πάγκοι για διανομή γευμάτων με κορήγονο.

Υποδομές και μεταφορές

Δρόμοι 
Το Καποντιμόντε συνδέεται μέσω της επαρχιακής οδού 8 Verentana, με τις πόλεις Μοντεφιασκόνε και Μάρτα και μέσω  της επαρχιακής οδού 115 Poggio Marano με το Πιάνσανο.

Διοίκηση  
Το 1927, μετά την αναδιοργάνωση των ιταλικών επαρχιών η οποία θεσπίστηκε με το Βασιλικό Νομοθετικό Διάταγμα αριθ. 1 της 2ας Ιανουαρίου 1927, με τη βούληση της φασιστικής κυβέρνησης, όταν ιδρύθηκε η επαρχία Βιτέρμπο, το Καποντιμόντε πέρασε από την επαρχία της Ρώμης σε αυτή του Βιτέρμπο.

Αθλητισμός 
Στη λίμνη Μπολσένα μπορεί κανείς να κάνει ιστιοπλοΐα, κανό και ιστιοσανίδα. Κατά την εαρινή και θερινή περίοδο πραγματοποιείται το "Tuscia Cup", μεγάλη ιστιοπλοϊκή εκδήλωση που διοργανώνεται από τον τοπικό ναυτικό όμιλο Capodimonte. Ο ποδοσφαιρικός σύλλογος Capodimonte Calcio έχει παίξει περιφερειακά ερασιτεχνικά πρωταθλήματα και είναι ακόμα ενεργός στην τρίτη κατηγορία.

Παραπομπές

Σελίδα που χρησιμοποιεί δεδομένα των Wikidata/P473
Σελίδα που χρησιμοποιεί δεδομένα των Wikidata/P625
Γεωγραφία της Ιταλίας
Λάτιο